363 



Co se ostatních kusů rukopisu našeho týče, tu zajímavé jsou 

 annalistické zápisky na konci jeho položené, z nichž tu část, která 

 skladateli jich jest současná anebo aspoň blízká tuto připojiti chceme. 



A. d. MCCCCXIX an der inethe woche noch vnser frawentage 

 wortzeweye do starb Wenczesslaus, der behemische konig. 



A. d. MCCCCXX do vmbelag der konig Sigismundus dy stát Proge. 



A. d. MCCCCXXI do wart Sigismundus gecronet czuin keyser am 

 phingistage. 



A. d. MCCCCXXIII do was eyn grosser streith der dewtczschen 

 mit den ketczern ym dem lande zcu Behemen vor Awssig, yn welchem vil 

 der dewczschen erslagen worden. Den got gnedig sey. 



A. d. MCCCCXXVI1 am montage noch Cantate noch ostern warth 

 dy stath Lawben gewonnen von den ketczern, dorynne sye vil volkis 

 dirslugen. Vnde yn dem Nonnenwald [wurden] von den ketczeren wol 

 V c dirslagen oder mehe; vnde worn das meiste teil gebawer, dy der stat 

 Lawben wolden zcu hulffe seyn komen. Got der sey eyn genedig. 



A. d. MCCCCXXIX an sinthe Johannestage yn den heiligen wey- 

 nachten geschach eyn streyth vor Glotz mit den ketczern, Do wart 

 erslagen herczog Johannes von Monsterberg vnde vil edelinge mit em. 



Item dasselbe jor am montage noch Michaelis wart vorbranth dy 

 vorstat vor Gorlitcz. 



A. d. MCCCCXXXIII do wart der konig Sigismundus gecronet ym 

 Behemen. 



Item dasselbige jor yn dem sommer do gewonnen dy ketczer dy stat 

 Lobaw genanth. 



A. d. MCCCCXXXI an des heyligen Cristestage do gewonnen dy 

 ketczer dy kirche zcu Bernssdorf ; ader des andern tages an sinthe Stheffens- 

 tage do vmbelogen dy ketczer dy kirche zcu Reichenbach, sy gewonnen 

 er ader nicht. Do sye nw XV tage devor loghen vnde nicht schuffen an 

 der kirchen, do branthin sie awss das stetheleyn Reichenbach vnde czoghen 

 dornoch weder weg. 



A. d. MCCCCXXXII an sinthe Marien Magdalenyn obynde wart dy 

 Neusse alzo gross, das sye die bruchke zcubrach vnde das wer vnde dorczu 

 auch czwene molen, vnde ander grosse schaden is do eynbrochte. 



A. d. MCCCCXXXIII was grosse thewrunge, als das eyn scheffel 

 körn gald eyne marg, auch eyn schock. Vnde dieselbige czeit hatte eyn 

 gebawer vil getreides veil beide rocken vnde weysse. Der wol(te) eynen 

 scheffel kornis vmbe eyn schogk geben, der starb eyns snellen todes. 



Item desselbigen jores wart aber eyne grosse fluth, sunderlich das 

 dovon dy brücke zcubrach vnde dy ander mole vnde fürte aber das were 

 weg vnde auch dy molen. 



A. d. MCCCCXXXVII an vnser lieben frawen obinde als sie ent- 

 phangen wart do starb der keyser Sigismundus yn der stat Snaym yn 

 Merhern vnde wart weggefurth yn Vngern key Wardeyn vnde do wart her 

 begraben. 



